paragraph_text: Jezero se nalazi na raskršću nekoliko ptičjih migracijskih putova preko Azije i mnoge vrste koriste njegove močvare kao postaju tijekom seobe. Ukupno je na području jezera zabilježeno više od 300 vrsta ptica, kao što je sibirski ždral čijih 90% jedinki na ovom jezeru provede zimu. Na cijelom području jezera je zabranjen ribolov još od 2002. godine. Područje u sjeverozapadnom dijelu jezera, veličine 224 km², zaštićeno je kao rezervat prirode koji je prema Ramsarskoj konvenciji proglašen i močvarnim područjem od međunarodnog značaja.<ref>Proglašenje Jiangxi Poyang jezera za Nacionalni rezervat prirode , Global Nature Pristupljeno 9. lipnja 2019.